Ušće (Novi Beograd)

**Ušće** predstavlja deo naselja Novi Beograd, koje se nalazi neposredno uz ušće Save u Dunav, po čemu je i dobilo naziv. Ovaj deo grada je nenasljen i prekriven zelenim površinama, a u njemu se često održavaju popularne manifestacije - koncerti, festivali, auto-trke i dr.

## Lokacija

Ušće zauzima severoistočni deo Novog Beograda i oivičeno je rekama Dunavom i Savom (*sa severa, odnosno istoka*), Brankovim mostom i Bulevarom Mihajla Pupina (*sa juga*) i Bulevarom Nikole Tesle i Zemunskim kejom (*sa zapada*). Severno od Ušća, preko Dunava nalaze se Malo i Veliko ratno ostrvo, a istočno, preko Save nalazi se Kalemegdan i Beogradska tvrđava. Južno od Ušća nalazi se Staro Sajmište, najstariji deo Novog Beogarda i mesto nekadašnjeg logora, a zapadno Zemunski kej i hotel „Jugoslavija“.

Uređenje Ušća započelo je posleratnom izgradnjom Novog Beograda. Na dan početka gradenje Novog Beograda 11. aprila 1948. godine na ušću je postavljena spomen-ploča sa tekstom:

Autor zapis na spomen-ploči bio je književnik i revolucionar Čedomir Minderović, a tokom vremena spomen-ploča je uklonjena, pa je istovetni zapis postavljen na kamenu.

Prostor Ušća preseca Ulica Ušće, koja se prostire od Bulevara Mihajla Pupina i kružnom putanjom vodi do Brankovog mosta.

## Objekti
Čitav prostor Ušća je neneaseljen i nalazi se pod zelenim površinama. Objekti koji se nalaze na Ušću su: 
* Palata „Srbije“, nekadašnja Palata Federacije popularno zvana „SIV“, izgrađena 1959. godine za potrebe tadašnje savezne vlade. 
* Poslovni centar „Ušće“, nekdašanja Palata društveno-političkih organizacija popularno zvana „CK“, izgrađen 1964. godine za potrebe društveno-političkih organizacija SFR Jugoslavije i SR Srbije, a prevashodno kao središte Centralnog komiteta Saveza komunista Jugoslavije (CK SKJ). Ova zgrada je bila oštećena tokom Nato bombardovanja, a obnovljena je 2005. godine. 
* Zgrada Muzeja savremene umetnosti izgrađena 1965. godine. 
* Tržni centar „Ušće“ izgrađen je 2009. godine u neposrednoj blizini PC „Ušće“ i jedan je od najvećih tržnih centara na Balkanu.

Pored ovih objekata, na Ušću se nalaze još - vojni objekat Vojske Srbije (*pristanište Rečne mornarice*), popularni restoran „Ušće“ i temelji započetog muzeja „Revolucije“ (*gradnja započeta 1978*). Takođe na Savskom keju se nalazi više splavova-restorana, koji su veoma popularni za noćne izlaske.

## Park prijateljstva

U Ušću se nalazi Park mira i prijateljstva, nastao 1961. godine u kome su drveća mira sadili mnogi poznati svetski državnici koji su boravili u poseti Jugoslaviji, a danas Srbiji. Među poznatijim ličnostima, koje su ovde postadile drvo su - Josip Broz Tito, Džavaharlal Nehru, Gamal Abdel Naser, kraljica Elizabeta II, Fidel Kastro, Muamer el Gadafi, car Hajle Selasije, Leonid Brežnjev, Mihail Gorbačov, Ričard Nikson, Džimi Karter, Todor Živkov, Nikolaje Čaušesku, Kim Il Sung, Indira Gandi i dr.

U Parku prijateljstva 12. juna 2000. godine, povodom godišnjice završetka bombardovanja, postavljen je spomenik „Večna vatra“, autora akademskog vajara Svetomira Radovića. Spomenik je postavljen u znak sećanja na žrtve Nato bombardovanja, a na njemu se nalaze stihovi Branka Miljkovića, prednjoj strani nalaze stihovi iz pesme „Jugoslavija“:  A na zadnjoj strani stihovi iz pesme „Domovina“: 

## Manifestacije
Odmah pored Parka prijateljstva, nalazi se veliki travnati plato, površine preko 10 hektara. Na ovoj „livadi“ održavaju se razne manifestacije - muzički koncerti, popularni festivali i dr.

Prva masovna dešavnja na Ušću bila su dva mitinga pristalica Slobodana Miloševića, bivšeg predsednik Srbije i Jugoslavije. Prvi miting, pod nazivom miting „Bratstva i jedinstva“ održan je 19. novembra 1988. godine i na njemu je prema tvrdnji Televizije Beograd prisustvovalo oko milion ljudi, dok drugi izvori navode cifru od par stotina hiljada ljudi. Slobodan Milošević je mitingu prisustvovao kao tadašnji predsednik Predsedništva Centralnog komiteta Saveza komunista Srbije, a ovaj mitingu je bio sastavni deo tadašnje antibirokratske revolucije. Drug miting, pod nazivom „Za odbranu Republike, za ustavnost, slobodu i demokratiju“ održan je 11. marta 1991. godine, dva dana posle velikih opozicionih demonstracija u Beogradu. Ovo je bio prvi Miloševićev kontramiting, kom je prisustvovalo, prema zvaničnim tvrdnjama oko 150.000 ljudi, dok drugi izvori navode cifru od oko 50.000 ljudi.

U novije vreme na Ušću se održavaju različite popularne kulturne manifestacije - koncerti i dr.

### Beer fest

Beogradski festival piva „Beer fest“, nastao je 2003. godine i prvo se održavao na Kalemegdanu, u podnožju Beogradske tvrđave, ali je posle incidenta, koji se dogodio 2007. godine, kada je jedan mladić uskočio u kavez sa medevdima Beogradskog zoološkog vrta, festival premešten na Ušće. Zbog većeg prostora na Ušću festival je dobio na kvalitetu, kao i veći broj posetilaca.

### Spisak koncerata
Rekord po posećenosti koncerata drži pevačica Svetlana Ražnatović sa dva koncerta 2006. i 2013. kojima je prisustvovalo više od 55,000 ljudi.

## Reference